L’Ajuntament de Burjassot i l’Agrupació Musical Los Silos signen un conveni de col·laboració
2025-07-24

El despatx d’Alcaldia va ser l’escenari on dimarts passat 24 de març es va signar el nou conveni de col·laboració entre l’Ajuntament de Burjassot i l’Agrupació Musical Los Silos. El conveni, que va ser subscrit per l’alcalde de la localitat, Rafa García, i per la presidenta de l’AM Los Silos, Rosa Blasco, servirà perquè ambdues entitats continuen treballant en l’objectiu comú de la promoció musical a Burjassot, com a part fonamental d’un model de ciutat que té la cultura com un dels pilars del seu desenvolupament social.

Així, en virtut de l’acord signat, que té una vigència de quatre anys, l’Ajuntament pretén servir de suport a l’activitat cultural de l’AM Los Silos de Burjassot i ho farà amb una subvenció per un import de 18.000 euros per exercici, “amb la finalitat de garantir que l’entitat compte amb els mitjans necessaris per desenvolupar la seua activitat”. Així mateix, ambdues entitats es comprometen a “planificar i executar, de forma conjunta, campanyes de promoció que permeten una millor divulgació de les accions de l’AM Los Silos, amb la finalitat de garantir l’accés de la ciutadania a tots els concerts i esdeveniments organitzats des de l’entitat”.